Document ID: 32005R0179

UREDBA KOMISIJE (ES) št. 179/2005
z dne 2. februarja 2005
o spremembi Uredbe (ES) št. 1917/2000 glede posredovanja podatkov Komisiji
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1172/95 z dne 22. maja 1995 o statističnih podatkih v zvezi z blagovno menjavo Skupnosti in njenih držav članic z državami nečlanicami (1) in zlasti členov 11 in 13 Uredbe,
ob upoštevanju naslednjega:
(1)
Uredba Evropskega parlamenta in Sveta (ES) št. 638/2004 z dne 31. marca 2004 o statističnih podatkih Skupnosti v zvezi z blagovno menjavo med državami članicami in o razveljavitvi Uredbe Sveta (EGS) št. 3330/91 (2), ki se uporablja od 1. januarja 2005, vzpostavlja skupni okvir za sistematično pripravo statističnih podatkov Skupnosti v zvezi z blagovno menjavo med državami članicami.
(2)
Zaradi uskladitve z rokom za posredovanje zbirnih podatkov o trgovini znotraj Skupnosti je treba rok za posredovanje podatkov o zunanji trgovini znižati s 6 tednov na 40 dni.
(3)
Po rednih navedbah Sveta zahtevata spremljanje in nadzor ekonomske in monetarne Unije hitro posredovanje zunanjetrgovinskih podatkov.
(4)
Uredbo Komisije (ES) št. 1917/2000 z dne 7. septembra 2000, ki določa nekatere določbe za izvajanje Uredbe Sveta (ES) št. 1172/95 glede statistike o zunanji trgovini (3), je zato treba ustrezno spremeniti.
(5)
Ukrepi, predvideni s to uredbo, so v skladu z mnenjem Odbora za statistične podatke v zvezi z blagovno menjavo s tretjimi državami -
SPREJELA NASLEDNJO UREDBO:
Člen 1
Člen 32 Uredbe (ES) št. 1917/2000 se nadomesti z naslednjim:
„Člen 32
1. Države članice pripravijo:
(a)
zbirne podatke, opredeljene kot skupna vrednost blagovne menjave z državami nečlanicami, in razčlenitev po proizvodih v skladu s sektorji Standardne mednarodne trgovinske klasifikacije, revizija 3, za vsak tok blaga;
(b)
podrobne podatke iz člena 10(1) osnovne uredbe.
2. Države članice brez zamude posredujejo podatke Komisiji kot sledi:
(a)
v skladu z odstavkom 1(a), najpozneje 40 dni po koncu referenčnega obdobja;
(b)
v skladu z odstavkom 1(b), najpozneje 42 dni po koncu referenčnega obdobja.“
Člen 2
Ta uredba začne veljati dvajseti dan po objavi v Uradnem listu Evropske unije.
Uporablja se od 1. marca 2005.
Ta uredba je v celoti zavezujoča in se neposredno uporablja v vseh državah članicah.
V Bruslju, 2. februarja 2005

Labels: 12
3
19